b'\n_START_ARTICLE_\nTeon II.\n_START_SECTION_\n\xc5\xbdivljenje in delo\n_START_PARAGRAPH_\nTeon je bil Hipatijin o\xc4\x8de in ga ne smemo zamenjevati s starej\xc5\xa1im Teonom iz Smiren._NEWLINE_Teon je bil zadnji predstojnik aleksandrijske knji\xc5\xbenice v Muzeju (Museion), dokler ga ni leta 391 uni\xc4\x8dil aleksandrijski patriarh Teofil I. na ukaz vzhodnorimskega cesarja Teodozija I._NEWLINE_Teon je napisal nekaj tolma\xc4\x8dev o nekaterih pomembnih gr\xc5\xa1kih delih, predvsem o Ptolemejevih Almagestu in \xc2\xbbPriro\xc4\x8dnih tabelah\xc2\xab. _NEWLINE_Mogo\xc4\x8de je njegov najpomembnej\xc5\xa1i dose\xc5\xbeek izdaja Evklidovih Elementov okoli leta 364. To izdajo so ohranjali vse do leta 1814, oziroma neverjetnih 1450 let._NEWLINE_Kakor zgleda je Teon prvi predstavil teorijo o\xc2\xa0\xc2\xbbtrepidaciji ekvinokcijskih to\xc4\x8dk\xc2\xab, poskusu razlage precesije Zemljine vrtilne osi, ki jo je kasneje \xc5\xa1e dodelal Tabit ibn Kora, vendar nobena ni pravilno pojasnila pojava.'